cyanic-selkie/wikianc huggingface dataset:
२०१५-१७ आइसिसी विश्व क्रिकेट लिग च्याम्पियनसिप
२०१५-१७ आइसिसी विश्व क्रिकेट लिग च्याम्पियनसिप (मूलतः महादेशीय एकदिवसीय कप ) आइसिसी इन्टरकन्टिनेन्टल कपको एक सीमित-ओभरमा खेलिने (आइसिसी महादेशीय क्रिकेट विश्वकप) प्रतियोगिताको दोस्रो संस्करण हो । यस प्रतियोगिता अन्तर्गतका म्याचहरू २०१५ देखि २०१७ सम्म चल्ने छ । यस प्रतियोगिताका खेलहरू सन् २०१५-१७ आइसिसी अन्तराष्ट्रिय महादेशीय कपको क्रममा हुने छ। यस प्रतियोगितामा आयरल्यान्ड र अफगानिस्तान दुवै टोलीले खेल्ने छैनन यी दुवै टोली वरियता मार्फत पहिले नै सन् २०१८ विश्व कप छनौट प्रतियोगिताको लागि छनौट भइसकेका छन् । यी दुबै टोलीको साटो केन्या र नेपालले यस प्रतियोगितामा खेल्ने अवसर पाएका हुन्। यस प्रतियोगिताको विजेताले पदोन्नतिको लागि अर्को चुनौतीपुर्ण खेल निम्न स्तरका टोली विरुद्ध अघिल्लो चक्रमा 12 टोली शृङ्खला तालिकामा खेल्न पाउने छ। शीर्ष चार टोलीले निम्न ओहदाका चार टोलीलाई आईसीसी एक दिवसीय च्याम्पियनशिप जुन कि सितम्बर 2017 र 2018 मा हुने छ मा ज्वाईन गर्ने छन। तलका चार टोली डिभिजन दुईमा रहने छन र डिभिजन तीनका फाईनलमा छनौट भयेका टिम विरुद्ध खेल्ने छन। बाकि दुई स्पट 2018 को विश्वकप छनौटमा जाने छन। प्रतियोगिता एक एक गोल - रबिन ढाँचा अन्तर्गत हुनेछ ।
एक दिवसीय स्थिती पायेका टोलीहरुका म्याचहरु एक दिवसीय अन्तराष्ट्रिय खेलको रूपमा रेकर्ड गरिने छ जबकि एक दिवसीय स्थिती न पायेका टोलीहरुका म्याच लिस्ट ए भनि रेकर्ड गरिने छ। यदि एक दिवसीय स्थिती न पायेका टोली एक दिवसीय स्थिती पायेका टोली विरुद्ध खेल्दैछ भने यो रेकर्ड पनि सूची ए मा गनिने छ।
टोलीहरु
तल दिइएका ८ टोलीले प्रतियोगितामा भाग लिनेछन् जुन २०१४ क्रिकेट विश्वकप छनौट र २०१५ आईसीसी विश्वकप लिग डिभीजन दुईको नतिजा माथि आधारित छ।
दोस्रो चरण
The fixtures for round two were announced in August 2015.
विभाजन
नियत खेलको विभाजन यस प्रकार छ: हरेक चक्करमा, हरेक टोलीले आफ्नो विरोधी टोली विरूद्ध दुई खेल खेल्ने प्रावधान छ।
थोप्ला तालिका
२०१८ आइसीसी विश्वकप छनौट बङ्लादेशमा खेल्नेछ
डिभिजन २ मा झर्नेछ
उत्तर कोरिया महिला राष्ट्रिय फुटबल टोली
उत्तर कोरिया महिला राष्ट्रिय फुटबल टिम अन्तर्राष्ट्रिय फुटबल प्रतियोगितामा उत्तर कोरियाको प्रतिनिधित्व गर्ने महिला राष्ट्रिय फुटबल टिम हो । यो एएफसीको सदस्य राष्ट्र हो र फिफाद्वारा मान्यता प्राप्त राष्ट्र पनि हो । यो उत्तर कोरियामा फुटबलको लागि शासकीय निकाय लोकतान्त्रिक कोरिया फुटबल संघको नियन्त्रणमा रहेकोे छ ।
वरुडु
वरुडु २०१० को भारतीय तेलुगु भाषाको रोमान्टिक एक्शन चलचित्र हो जुन गुनासेखरले आफ्नो दशौँ निर्देशित चलचित्रमा  निर्देशन गरेका छन्। यस चलचित्रमा अल्लू अर्जुन, तमिल अभिनेता आर्य, र भानु श्री मेहरा मुख्य भूमिकामा छन्, जबकि सुहासिनी मणिरत्नम, आशीष विद्यार्थी र ब्रह्मानन्दम सहायक भूमिकामा छन्। दानय्या चलचित्रको निर्माता हुन्। संगीत मणि शर्माद्वारा कम्पोज गरिएको थियो, र चलचित्र ३१ मार्च २०१० मा रिलीज भएको थियो।
सुमात्रा
सुमात्रा (इन्डोनेसियाली: सुमातेरा) पश्चिम इन्डोनेसियामा रहेको सुन्दा टापुसमूह अन्तर्गतको एउटा ठूलो टापु हो। सुमात्रा पूर्ण रूपमा इन्डोनेसियाको एकलौटी अधिनमा रहेका टापुहरू मध्ये (बोर्नियो तथा न्युगिनीभन्दा सानो भए पनि ती टापुहरू अन्य देशहरूसँग बाँडिएका छन्) सबैभन्दा ठूलो र विश्वभरमा छैटौँ ठूलो टापु हो। यसको क्षेत्रफल ४,७३,४८१ वर्ग किलोमिटर (सँगैका रियाउ र बाङ्का बेलितुङ टापु बाहेक) छ। सुमात्रा अण्डाकार छ र यो उत्तरपश्चिमदेखि दक्षिणपूर्वतिर छड्के परेर बसेको छ। यसको पश्चिम, उत्तरपश्चिम र दक्षिणपश्चिममा हिन्द महासागर रहेको छ भने महासागर पारि सिमेउलु, निआस र मेन्तावाई टापूहरू रहेका छन्। उत्तरपूर्वमा मलाक्का स्ट्रेट नामको साँघुरो पानीको भागले यो टापुलाई युरेसियाली भूखण्डमा रहेको माले प्रायद्विपसँग छुट्याएको छ। त्यस्तै दक्षिणपूर्वमा सुन्दा स्ट्रेट नामको अर्को साँघुरो पानीको भागले यसलाई जाभासँग छुट्याएको छ। सुमात्राको उत्तरी किनारा अन्डामान टापुसँग जोडिएको छ भने दक्षिणी किनारामा करिमाता स्ट्रेट नामको साँघुरो पानीको भाग तथा जाभा समुद्र र यसको को पारीपट्टि बाङ्का र बेलितुङ टापु रहेका छन्। ठुलो सङ्ख्यामा सकृय ज्वालामुखीहरू रहेको बुकित बरिसान पहाडलाई यस टापुको मेरुदण्डको रूपमा लिइन्छ। सुमात्राको उत्तरपूर्वमा ठूला समथर भूभागहरू, सिमसारयुक्त होचो जमिन, घना जङ्गल तथा जटिल नदीनालाहरूले भरिएको छ। यो टापुको बिचबाट पश्चिम सुमात्रा र रिआउ प्रदेश हुँदै भूमध्य रेखा जाने हुनाले यहाँको मौसम उष्ण, गर्मी र आर्द्र छ। सुमात्रामा धेरै प्रकारका वनस्पति तथा जीवजनावरहरू पाइन्छन्। कुनैबेला यहाँको भूभाग घना उष्ण प्रदेशीय वर्षा वनले (ट्रपिकल रेन फरेस्ट) ढाकेको थियो। तर बिगत ३५ वर्षमा यहाँको लगभग ५०% वन विनाश भैसकेको छ। स्थानीय रूपमा पाइने धेरै प्रजातिहरू अत्यन्तै जोखिममा परेका छन्। सुमात्रेली भुइँ कोइली, सुमात्रेली बाघ, सुमात्रेली हात्ती, सुमात्रेली गैंडा, सुमात्रेली ओराङ्उटान जस्ता जीव जनावरहरू लोपोन्मुख अवस्थामा पुगेका छन्। मानिसले जङ्गल मास्नका लागि लगाएको आगोबाट निस्केको धुवाँका कारण यसका छिमेकी देशमा समेत नकारात्मक असर पर्ने गरेको छ। सन् २०१३ भएको आगजनीका कारण निस्किएको धुवाँले मलेसिया तथा सिङ्गापुरमा समेत असर परेपछि यी दुई देशसँग इन्डोनेसियाको सम्बन्धमा तिक्तता आएको थियो।
नामाकरण
प्राचिनकालमा सुमात्राको पहाडी भूभागमा सुनको खानी भेटिने हुनाले यसलाई संस्कृत भाषामा स्वर्णद्वीप तथा स्वर्णभूमि नामले चिनिन्थ्यो।
शिशुग्रह
आकाशमा भएका ससाना पिण्डहरु धुलाका कण, बरफका टुक्राहरु मिलि बनेका आकाशिय पिण्डहरूलाई शिशुग्रह भनिन्छ । सबैभन्दा ठुलो शिशुग्रहको व्यास करिब ८०० कि.मि. छ भने साना शिशुग्रहहरु १.६ किमि व्यास भएका छ्न् । प्रायजसो शिशु ग्रहहरूको आकार निश्चित हुँदैन ।सबैभन्दा ठूलो शिशुग्रहहरूको आकार गोलाकार छ । सम्पुर्ण शिशु ग्रहहरूको पिण्ड पृथ्वीको तुलनामा केहि अंश मात्र हुन्छ ।
मंगलग्रह र बृहस्पतिग्रहको भ्रमण कक्षबिच शिशु ग्रहहरूको भ्रमण कक्ष पर्दछ । उदाहरण: सिरस, जुना, भेस्टा आदि ।
यी ग्रहहरु अबस्य पनि साना छन।
गौतम बुद्ध अन्तर्राष्ट्रिय क्रिकेट रङ्गशाला
गौतम बुद्ध अन्तर्राष्ट्रिय क्रिकेट रङ्गशला एक नेपाली निर्माधिन उद्देश्यीय रङ्गशाला हो। यो रङ्गशाला धुर्मुस सुन्तली फाउन्डेसनले भरतपुर महानगरपालिका भित्र निर्माण गर्नेछ छ। फाउन्डेसनले भरतपुर महानगरपालिकासँगको सहकार्यमा सिलान्यासको दुई वर्षभित्र निर्माण सक्ने गरी २०७५ माघ १६ गते बुधबार अन्तर्राष्ट्रिय क्रिकेट रङ्गशाला निर्माणको घोषणा गरेको थियो।
जग्गा उपलब्धता
२०७५ माघ १६ गते सहिद दिवसको दिन एक कार्यक्रम बिच रङ्गशाला निर्माणको लागि फाउन्डेसन र भरतपुर महानगरबीच जग्गा प्राप्ति सम्बन्धी सम्झौता भएको थियो। सम्झौतामा फाउन्डेसनका अध्यक्ष सिताराम कट्टेल (धुर्मुस) र भरतपुर महानगरपालिकाकी मेयर रेणु दाहालले हस्ताक्षर गरेका थिए। त्रिभुवन विश्वविद्यालयको स्वामित्वमा रहेको भरतपुर– १६ को उक्त जग्गा कृषि तथा वन विश्वविद्यालयले भोगचलन गरिरहेको थियो। क्रिकेट रङ्गशाला बनाउने भएपछि त्रिभुवन विश्वविद्यालयले भरपुर महानगरपालिकाको माध्यमबाट फाउन्डेसनलाई उपलब्ध गराएको थियो।
रङ्गशालाको बनोट
यस रङ्गशाला २० विगाह ८ कठ्ठा क्षेत्रफलमा बन्ने छ। चितवन जिल्लामा बन्ने यस क्रिकेट रङ्गशाला कमलको फुल आकारको हुनेछ। यसमा २५ हजार दर्शक अट्नेछन्। बहुउपयोगी हुने यो रङ्गशालाभित्र क्रिकेट प्रशिक्षण मैदान, फुटबल, भलिबल बास्केटबल, ब्याडमिन्टन, स्वीमिङपुल र फिटनेस सेन्टरसम्म रहनेछन्।
रङ्गशालामा बाहिरी भागमा नेपाल चिनाउने सम्पदाहरु समावेश गरिनेछ। जसमा एक सिंगे गैँडा, हात्ती, पाटेबाघ लगायत जनावरहरूको धातुको मुर्ति रहनेछन्। त्यस्तै नेपालका पर्यटकीय स्थलहरूलाई चिनाउने सामग्रीहरु पनि राखिनेछन्। क्रिकेट खेलाडीहरू उत्पादन गर्न एकेडेमी पनि रङ्गशाला रहनेछ।
आर्थिक विवरण
रङ्गशाला निर्माणको लागत ३ अर्ब अनुमान गरिएको छ । देश–विदेशका नेपालीहरूबाट प्राप्त हुने स्वैच्छिक सहयोगबाट आर्थिक स्रोत जुटाइने फाउन्डेसनका अध्यक्ष कट्टेलले बताएका थिए।
निर्माण अभियान खेलकुद समिति
तेक्वान्दोका कीर्तिमानी पदकधारी तथा ओलम्पियन दीपक विष्टको संयोजकत्वमा ‘गौतम बुद्ध अन्तर्राष्ट्रिय क्रिकेट रंगशाला’ निर्माण अभियानका लागि वि.स. २०७६ वैशाख २७ गते १३ सदस्यीय खेलकुद समिति गठन गरिएको थियो ।
एयरलिफ्ट
एयरलिफ्ट भारतीय हिन्दी फिल्म् हो, जसको निर्देशक राजा कृष्णा हुन्। फिल्म मा अक्षय कुमार र निम्रत कौर मुख्य किरदारमा छ्न्।
पाई दिवस
<section end=चित्र />
पाईको अङ्कहरु राखी बनाइएको खाद्य परिकार
बैङ्क
बैङ्क (मराठी:बँक) एक वित्तीय संस्था हो, जहाँ जनताको धनराशी जम्मा गरिने तथा जनतालाई ऋण दिने गरिन्छ । आफ्नो धनराशीको उचित सुरक्षा तथा बैङ्कवाट ब्याज लिने हेतुले बैङ्कमा धनराशी जम्मा गरिने गरिन्छ । जनताले आफूले बैङ्कमा जम्मा गरेको धनराशी पुर्व र्निधारित बैङ्किङ नियम पुरा गरी निकाल्न र पुन: राख्न पनि सक्दछन् साथै कसैलाइ कर्जा आवश्यक परेको खण्डमा आवश्यक प्रकृया पुरा गरी ऋण लिन सक्दछन् । सामान्यतया मुद्राको कारोबार वा लेनदेन गर्ने गरी प्रचिलत कानुनबमोजिम संगठित संस्थालाइ बैङ्क भनिन्छ । प्रयोगात्मक नेपाली शब्दकोश २०६१ मा चाहेको बेला झिक्न पाउने गरी राखिदिने ब्याजमा ऋण दिने आदि आर्थिक कारोबार गर्ने संस्थालाइ बैङ्क भनिएको छ ।
नेपालमा बैङ्कको बर्गीकरण
बैङ्क तथा बित्तिय संस्था सम्बन्धी ऐन, २०६३ को दफा ४७ बमोजिम सोही ऐनको दफा ३७. बैंक तथा वित्तीय संस्थाको वर्गीकरणः मा "क" "ख" "ग" "घ" बर्गका बैङ्क तथा बित्तिय संस्था को ब्यबस्था गरिएको छ । राष्ट्र बैङ्क को निर्देशन बमोजिम तपसिल अनुसार बर्गीकरण गरिएको छ । आबस्यक न्युनतम चुक्ता पुँजी
कमलबहादुर शाह
कमलबहादुर शाह नेपालको सुदूरपश्चिम प्रदेशका वर्तमान मुख्यमन्त्री तथा नेपाली कांग्रेसका नेता हुन्। यिनी नेपालको संविधान २०७२ को धारा १६८ को उपधारा २ बमोजिम वि.सं. २०७९ माघ २६ गते मुख्यमन्त्री नियुक्त भएका थिए। उनी वि.सं. २०७९ पुस २० गते नेपाली कांग्रेसको सुदूरपश्चिम प्रदेश सभा संसदीय दलको नेता छानिएका थिए।
जीवनी
कमलबहादुर शाहको जन्म वि.सं. २०२८ माघ १० गते नेपालको अछाम जिल्लाको रामारोशन गाउँपालिकामा भएको थियो। उनी बुवा मंगलबहादुर शाह र आमा चन्द्रा कँडेल शाहको सन्तान हुन्।
जेम्स मिल्नर
जेम्स मिल्नर (जन्म: ४ जनवरी १९८६) एक अङ्ग्रेजी व्यावसायिक फुटबल खेलाडी हुन जसले अङ्ग्रेजी क्लब लिभरपुल र इङ्ल्यान्ड राष्ट्रिय फुटबल टोलीका लागि मध्यपङ्क्तिको रूपमा खेल्दछन्।
मिल्नर लिभरपुल फुटबल क्लबका एक जल्दाबल्दा मध्यपङ्क्तिका खेलाडी हुन्। मिल्नको जन्म सन् १९८६ जनवरी ४ का दिन इङ्ल्यान्डको लिड्समा भएको थियो। सानै उमेरदेखि फुटबलमा रूचि राख्ने मिल्नर घरेलु टोली लिड्स युनाइटेडका समर्थक थिए। सन् १९९६ मा मिल्नरले मात्र १० वर्षको उमेरमा लिड्स युनाइटेडको प्रशिक्षण केन्द्रमा भर्ना भई व्यावसायिक फुटबल प्रशिक्षण लिन सुरु गरेका थिए। सन् २००२ मा १६ वर्षको उमेरमा मिल्नरले सोही क्लब मार्फ व्यावसायिक फुटबल खेलजीवनको सुरुवात गरेका थिए भने सानै उमेरमा प्रिमियर लिग खेले खेल्ने मौका प्राप्त गरेका मिल्नरले युवा खेलाडीको रूपमा सबैको मन जित्न सफल भएका थिए। सन् २००३-०४ को प्रिमियर लिगमा लिड्स युनाइटेडको पदघट भएपछि उनी न्युक्यासल युनाइटेड नामक अङ्ग्रेजी फुटबल क्लबमा आवद्ध भएका थिए। मिल्नरले लिड्स युनाइटेडसँगको २ वर्षे बसाइँ कुल ४८ उपस्थितिहरूमा जम्मा ५ गोल गर्न सफल भएका थिए। सन् २००४ मा मिल्नर न्यु क्यासल युनाइटेड नामक एक अङ्ग्रेजी क्लबसँग आवद्ध भएका थिए भने उनले सन् २००६ मा आयोजित युएफा इन्तरतोतो उपाधि जितका लागि क्लबका तर्फबाट महत्त्वपूर्ण उपस्थिति जनाएका थिए। सन् २००५ देखि सन् २००६ सम्म उनी एस्टर भिल्ला नामक एक अङ्ग्रेजी फुटबल क्लबमा ऋणमा आवद्ध भएका थिए भने उनी सन् २००८ मा उक्त क्लबसँगको पूर्णरूपमा आवद्ध भएका थिए। मिल्नरले न्युक्यासल युनाइटेडका लागि १०० भन्दा बढी उपस्थितिहरू जनाएका थिए भने उनले एस्टन भिल्लाका तर्फबाट ७० भन्दा बढी उपस्थितिहरू जनाएका थिए।
सन् २०१० मा पिएफए वर्ष युवा खेलाडीको रूपमा घोषित भएका मिल्नर त्यस लगत्तै म्यानचेस्टर सिटी नामक एक अङ्ग्रेजी फुटबल क्लबमा आवद्ध भएका थिए। मिल्नर सिटीमा आवद्ध भएपछिका वर्षहरूका सिटीले दुईवटा संस्करणको प्रिमियर लिग, १ एफए कप र १ एफए कम्युनिटी सिल्ड उपाधि जित्न सफल भएको थियो। सिटीसँगको पाँच वर्षे बसाइँमा मिल्नरले सिटीका लागि कुल १४७ उपस्थितिहरूमा जम्मा १३ गोल गर्न सफल भएका थिए। सन् २०१५ मा उनी म्यानचेस्टर सिटीबाट लिभरपुल नामक एक अङ्ग्रेजी फुटबल क्लबमा आवद्ध भएका थिए भने उनको आगमनसँगै क्लबका प्रशिक्षक जोर्जेन क्लोपले उनलाई लिभरपुलको उपकप्तानको रूपमा नियुक्त गरेका थिए। लिभरपुलका तर्फबाट मिल्नरले सन् २०१९ संस्करणको युएफा च्याम्पियन्स लिग, युएफा सुपर कप र फिफा क्लब विश्वकप जस्ता उपाधिहरू जित्न सफल भएका थिए।
मिल्नरले सन् २००१ मा इङ्ल्यान्ड १६ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए भने उनले उक्त टोलीकोसँगको १ वर्षे बसाइँमा ६ उपस्थितिहरूमा कुल ५ गोल गर्न सफल भएका थिए। मिल्नरले त्यस पछिका वर्षहरूमा १७,१९,२०,२१ वर्ष मुनिको राष्ट्रिय टोलीको प्रतिनिधित्व गरेका थिए। मिल्नरले २३ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलहरूमा ४६ उपस्थितिहरू जनाएका थिए। सन् २००७ मा उनी युएफा युरोपेली यु-२१ च्याम्पियनसिप नामक एक अन्तर्राष्ट्रिय फुटबल प्रतियोगितामा राष्ट्रिय टोलीको प्रतिनिधित्व गर्ने मौका प्राप्त गरेका थिए भने उक्त प्रतियोगितामा राष्ट्रिय टोली दोस्रो स्थान प्राप्त गरेको थियो। सन् २००९ मा मिल्नरले वरिष्ठ राष्ट्रिय टोलीमा पदोन्नति भएको थियो भने हालसम्म उनले राष्ट्रिय टोलीका लागि ६० भन्दा बढी अन्तर्राष्ट्रिय खेलहरूमा उपस्थिति जनाइसकेका छन्। उनले राष्ट्रिय टोलीको तर्फबाट सन् २०१०, दक्षिण अफ्रिकामा आयोजित फिफा विश्वकप, सन् २०१४ ब्राजिलमा आयोजित फिफा विश्वकप, सन् २०१२ र सन् २०१६ को युएफा युरोपेली च्याम्पियनसिपमा राष्ट्रिय टोलीको प्रतिनिधित्व गरिसकेका छन्।
अन्तर्राष्ट्रिय खेलजीवन
मिल्नरले सन् २००१ मा इङ्ल्यान्ड १६ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए भने उनले राष्ट्रिय टोलीका लागि १ ६ उपस्थितिहरूमा कुल ५ गोल गर्न सफल भएका थिए। मिल्नरले त्यसपछिका वर्षको १७ वर्ष मुनिको राष्ट्रिय टोलीका लागि खेलहरू खेल्न सुरु गरेका थिए। सन् २००३ मा उनको २० वर्ष मुनिको राष्ट्रिय टोलीमा पदोन्नति भएको थियो भने उनलाई सन् २००३ मा आयोजित विश्व युवा च्याम्पियनसिप नामक एक प्रतियोगितामा राष्ट्रिय टोलीको प्रतिनिधि गर्नका लागि बोलाइएको थियो। त्यसको १ वर्ष पछि, अर्थात् सन् २००४ मा उनको २१ वर्ष मुनिको राष्ट्रिय टोलीको पदोन्नति भएको थियो भने राष्ट्रिय टोलीका तत्कालीन प्रशिक्षक पिटर टेलरले उनलाई उनलाई राष्ट्रिय टोलीका तर्फबाट खेलहरूमा सहभागी हुनका लागि बोलाएका थिए। सन् २००४ मार्च ३० का दिन उनले २१ वर्ष मुनिको राष्ट्रिय टोलीको तर्फबाट स्विडेन विरुद्ध पहिलो खेल खेलेका थिए। सन् २००४-०५ संस्करणको युएला युरोपेली यु-२१ च्याम्पियन्सिप छनोट खेलमा मिल्नरले राष्ट्रिय टोलीको तर्लबाट वेल्सका विरुद्ध पहिलो गोल गर्न सफल भएका थिए। वेल्स विरुद्धको खेलमा मिल्नरले मध्यपङ्क्ति खेलाडीको भूमिका निर्वाह गरेका थिए भने उक्त खेल राष्ट्रिय टोलीले २-० गोल अन्तरले जित्न सफल भएको थियो। स्वीट्जरल्यान्ड विरुद्ध आयोजित खेलमा पनि मिल्नरले टोलीका तर्फबाट पहिलो गोल गर्न सफल भएका थिए भने उनको गोल निर्णायक साबित भएको थियो जसकारण सन् २००७, नेदरल्यान्डमा आयोजना हुन लागेको युएफा युरोपेली यु-२१ च्याम्पियनसिपमा राष्ट्रिय टोली छनोट हुन सफल भएको थियो।
सन् २००७ को जुन महिनामा मिल्नरले २१ वर्ष मुनिको राष्ट्रिय टोलीको प्रतिनिधित्व गर्दै युएफा युरोपेली यु-२१ च्याम्पियनसिपमा भाग लिएका थिए। उक्त प्रतियोगितामा मिल्नरले इङ्ल्यान्डको तर्फबाट पुरै चार खेलहरूमा सहभागिता जनाएका थिए। सन् २००७ अगस्ट २१ का दिन रोमानिया विरुद्धको एक मैत्रीपूर्ण खेलमा मिल्नरले २१ वर्ष मुनिको राष्ट्रिय टोलीको प्रतिनिधित्व गरेका थिए भने उक्त खेल १-१ को बराबरीमा टुङ्गिएको थियो। उक्त खेलको १ महिना पश्चात् उनले २१ वर्ष मुनिको राष्ट्रिय टोलीको तर्फबाट ३०औँ उपस्थिति जनाउँदै नयाँ कीर्तिमान राख्न सफल भएका थिए भने उनी मोन्टेनेग्रो विरुद्धको खेलमा सहभागी हुँदा राष्ट्रिय टोलीले ३-० गोल अन्तरले जित हासिल गरेको थियो। सन् २००७ अक्टोबर १६ का दिन गणतन्त्र आयरल्यान्ड विरुद्धको खेलमा मिल्नरले २१ वर्ष मुनिको राष्ट्रिय टोलीको तर्फबाट व्यक्तिगत तेस्रो गोल गर्न सफल भएका थिए भने उक्त खेल राष्ट्रिय टोलीले ३-० गोल अन्तरले जित्न सफल भएको थियो।
सन् २००९ मा मिल्नरको इङ्ल्यान्ड वरिष्ठ राष्ट्रिय टोलीमा पदोन्नति भएपछि उनले सोही वर्षको अगस्टमा राष्ट्रिय टोलीको तर्फबाट अन्तर्राष्ट्रिय खेलजीवनको सुरुवात गरेका थिए भने उनले नेदरल्यान्डको विरुद्ध आयोजित एक मैत्रीपूर्ण खेलमा पहिलोपटक राष्ट्रिय टोलीको प्रतिनिधित्व गर्ने मौका पाएका थिए जहाँ उनी खेल सकिन २३ मिनेछ बाँकी छँदा मैदान प्रवेश गरेका थिए। नेदरल्यान्ड विरुद्ध आयोजित खेल २-२ को बराबरीमा टुङ्गिएको थियो। त्यसपछिको महिनामा उनले राष्ट्रिय टोलीको तर्फबाट दुई खेलमा सहभागिता जनाएका थिए भने उनले सुरुको खेल स्लोभेनिया विरुद्ध खेलेका थिए। सन् २०१० को फिफा विश्वकप छनोट अन्तर्गत क्रोएसिया विरुद्धको खेलमा उनले राष्ट्रिय टोलीको प्रतिनिधित्व गरेका थिए भने उनी खेल सकिन ९ मिनेट बाँकी छँदा मैदान प्रवेश गरेका थिए। त्यसपछिको खेलमा इङ्ल्यान्डले जित निकाल्दै सन् २०१० फिफा विश्वकपका लागि छनोट भएको थियो।
दक्षिण अफ्रिकामा आयोजना हुन लागेको फिफा विश्वकपका लागि राष्ट्रिय टोलीको गठन गर्ने क्रममा मिल्नरलाई २३ पुरुष खेलाडी युक्त राष्ट्रिय टोलीमा समावेश गरिएको थियो। मिल्नरले उक्त।प्रतियोगिता अन्तर्गत पहिलो खेल संयुक्त राज्य अमेरिकाको विरुद्ध खेलेका थिए यद्यपि खेलको तीसौँ मिनेटमा उनलाई प्रतिस्थापन गर्दै नयाँ खेलाडी मैदान प्रवेश गरेका थिए। विश्वकप अन्तर्गत इङ्ल्यान्डको तेस्रो खेलमा मिल्नरले स्लोभेनियाको विरुद्ध गोल गर्न सफल भएका थिए। सन् २०१० नोभेम्बर १७ का उनले राष्ट्रिय टोलीको कप्तान पद सम्हालेका थिए फ्रान्स विरुद्ध आयोजित खेलमा राष्ट्रिय टोली २-१ गोल अन्तरले पराजित भएको थियो। सन् २०१२ को युएफा युरो छनोट खेल अन्तर्गत मिल्नरले राष्ट्रिय टोलीका लागि ६ छनोट खेलहरूमा प्रतिस्पर्धा गरेका थिए भने रोय हगसनको प्रशिक्षणमा रहेको राष्ट्रिय टोलीका खेलाडी गठन गर्ने क्रममा मिल्नरलाई २३ पुरुष खेलाडी अन्तर्गत समावेश गरिएको थियो। सन् २०१२ मे ३१ का दिन नर्वेका विरुद्ध आयोजित एक अन्तर्राष्ट्रिय मैत्रीपूर्ण खेलमा मिल्नरले राष्ट्रिय टोलीको प्रतिनिधित्व गरेका थिए भने उक्त खेल राष्ट्रिय टोलीले १-० गोल अन्तरले हात पारेको थियो। सन् २०१४, ब्राजिलमा आयोजना हुन लागेको फिफा विश्वकपका लागि सन् २०१२ सेप्टेम्बर ७ का दिन आयोजित मल्दोभा विरुद्धको छनोट खेलमा मिल्नरले वरिष्ठ राष्ट्रिय टोलीका तर्फबाट पहिलो गोल गर्न सफल भएका थिए। सन् २०१६ अगस्ट ५ का दिन मिल्नरले अन्तर्राष्ट्रिय खेलजीवनबाट सन्यास लिने घोषणा गरेका थिए।
बिग ब्यास लिग
बिग ब्यास लिग (बिबिएल) एक अस्ट्रेलियाली व्यावसायिक फ्रेन्चाइज ट्वान्टी२० क्रिकेट लिग हो, जसलाई सन् २०११ मा क्रिकेट अस्ट्रेलियाद्वारा स्थापित गरिएको थियो। बिग ब्यास लिगले पछिल्लो प्रतियोगिता, केएफसी ट्वान्टी२० बिग ब्यासको स्थान लिएको थियो। पहिले ६ वटा राज्य टोली रहेकोमा त्यसलाई बढाएर आठ वटा सहर आधारित फ्रेन्चाइज टोली राखेर लिगको नाम बिग ब्यास लिग राखिएको थियो। यो प्रतियोगिताको सुरुवातदेखि नै फास्ट फुड चिकन आउटलेट केएफसीद्वारा प्रायोजित गरिएको छ। यो इन्डियन प्रिमियर लिगसँगै औसत दर्शक उपस्थितिमा शीर्ष दस घरेलू खेल लिगहरू मध्येको एक हो। सन् २०१९/२०२० को विजेता सिड्नी सिक्सर्स थियो जसले फाइनल खेलमा मेलबोर्न स्टार्सलाई १९ रनले हराएको थियो।
बिबिएल म्याच अस्ट्रेलियामा दक्षिणी गोलार्धको गर्मीयामको समयमा डिसेम्बर, जनवरी र फेब्रुअरीको महिनामा खेलिने गरिन्छ।
प्रतियोगितामा सहभागिता जनाउने ८ टोलीहरूमध्ये ६ वटा टोलीले कम्तीमा एक पटक उपाधि जित्न सफल रहेको छ। पर्थ स्कर्चर्स यो लिगको इतिहासमा सबैभन्दा सफल टोली हो, यो टोलीले तीन पटक उपाधि जितेको छ र हालसम्म सम्पन्न भएका ९ संस्करणमध्ये ५ संस्करणको फाइनलमा पुगेको छ।
ताम्पेरे
ताम्पेरे  फिनल्यान्डको सहर शहर हो । यो फिनल्यान्डको राजधानी हेल्सिन्की पछि दोस्रो सबैभन्दा ठूलो हो।
बराबर चिन्ह
बराबर चिह्न वा समानता चिह्न, =, समानता जनाउन प्रयोग गरिने एक गणितीय प्रतीक हो। यो सन् १५५७ मा रोबर्ट रेकर्डेद्वारा आविष्कार गरिएको थियो। एक समीकरणमा, बराबर चिह्न दुई अभिव्यक्तिको बीचमा राखिन्छ जसको समान मान हुन्छ, वा जसको लागि एकले सर्तहरूको अध्ययन गर्दछ जस अन्तर्गत तिनीहरूको समान मान छ। युनिकोड र आस्कीमा, यो कोड पोइन्ट, थ्रीडी हो।
अङ्कनहरू
सम्बन्धित:
डोकलाम विवाद २०१७
२०१७ को डोकलाम विवाद, डोकलाम (चिनियाँ: 洞朗) एक सडक निर्माण विषयमा भारतीय सशस्त्र बलहरु र चीनको जनता लिबरेशन आर्मी बीच भएको निरन्तर सैन्य सीमाना गतिरोध बुझाउँछ । १६ जून, २०१७ मा  यस गतिरोध सुरु भएको थियो ।  जब ३०० देखि २७० भारतीय सैनिकहरु दुई बुलडोजरको साथ भारत चीन सीमा पार गरी डोकलाममा पीएलएलाई सडक बनाउनबाट रोक्न बाध्य भए। ९ अगस्त, २०१७ मा चीनले दाबी गरेको थियो कि केवल ५३ भारतीय सैनिक र एउटा बुलडोजर अझै डोकलाममा छन्। जबकि भारतले यो दाबी अस्वीकार गर्दै भन्यो कि यो अझै पनी त्यहाँ ३००-३५० सैनिकहरु उपस्थित छन्। २८ अगस्त २०१७ मा, सेप्टेम्बरमा प्रस्तावित ब्रिक्स शिखर सम्मेलन भन्दा पहिले, दुबै देशले आफ्नो सेना फिर्ता गर्ने निर्णय गरे।
समस्या सुल्झाएको केहि हप्ता पछि, चीनले ५०० सैनिकहरुसंग सडक निर्माण पुनः सुरु गरेको छ।
पृष्ठभूमि
सन् १९८८ देखि चीनले भुटानको केही भूभाग अतिक्रमण गर्दै आएको छ।  तर पीएलए को अहिले सम्म डोकलाम मा कुनै स्थायी उपस्थिति थिएन। चीनले पहिलो पटक डोकोलादेखि जुम्लीको भुटान सेनाको शिविरसम्म सपाट सडक निर्माण गरिरहेको छ। चूंकि यो पहिले यो काम गरी सकेको छ र भुटान प्रतिकार गर्न सक्षम देखिएन। र यो पनि स्पष्ट छ कि भुटानीहरु पीएलए सैनिकहरु को लागी निर्माण रोक्न को स्थिति मा छैनन्, भले ही उनीहरु जमीन मा र कूटनीतिक माध्यम बाट चीन को पक्ष मा धेरै पटक विरोध गरे, भुटानी क्षेत्र भित्र सडक को निर्माण। यस भन्दा पहिले गरीएको छ।
भारत यस क्षेत्र को सन्दर्भ मा दुई प्रमुख मुद्दाहरु छन्, जो भारत को लागी प्रत्यक्ष चिन्ताको कारण बनेको छ। चीन एकपक्षीय रूपमा त्रि-जंक्शन बिन्दु परिवर्तन गर्दैछ। भारतले यसलाई २०१२ को आपसी सम्झौताको उल्ल्घन मान्दछ। चीन द्वारा सडक को निर्माण क्षेत्र को वर्तमान स्थिति मा महत्वपूर्ण परिवर्तन हुनेछ कि विदेश मामिला को बयान मा उल्लेख गरीएको छ, यो भारत को सुरक्षा को लागी गम्भीर चिन्ताको बिषय हो। सडक लिंकले चीनलाई भारतमाथि ठूलो सैन्य लाभ दिनेछ। यो संगै भारत को साथ पूर्वोत्तर राज्यहरु लाई जोड्ने गलियारा चीन को जेडी अन्तर्गत आउनेछ।
जहाँ चीनको विश्वास छ कि उनीहरुको यस क्षेत्र मा अधिकार छ, र यो सडक तिब्बत-सिल्क रोड को एक हिस्सा हो, भारत लाई तुरुन्तै पछाडि हट्नु पर्छ। एउटै भारत र भुटान चाहन्छन् कि जब सम्म यो विवादित क्षेत्र मा एक निर्णय लिईन्छ, सडक निर्माण को काम रोक्नु पर्छ र भविष्य मा त्यहाँ कुनै निर्माण गर्नु हुँदैन।
कुओपियो
कुओपियो  फिनल्यान्डको सहर शहर हो ।
लैय्या जिल्ला
लैय्या जिल्ला, पाकिस्तानको पञ्जाब प्रदेशमा रहेको एक शहर हो । यो जिल्ला पञ्जाब प्रदेशको दक्षिण क्षेत्रमा रहेको छ । यस जिल्लाको सदरमुकाम लैय्या शहर हो । लैय्या जिल्लाको तापक्रम अत्याधिक उच्च हुन्, यस जिल्लाको अधिकंस क्षेत्र मरुभूमि जस्तै छ ।
भूगोल
यो जिल्ला पाकिस्तानको पञ्जाब प्रदेशमा पर्ने एक जिल्ला हो जुन ३०-४० देखि ३१-२४ डिग्री उत्तर अक्षांश र ७०-४४ देखि ७१-५० डिग्री पुर्वमा देशान्तरणमा अवस्थिति छ । यस क्षेत्र सिन्धु नदी को बीच मरुभूमि को अर्ध-आयताकार ब्लक हो र सिन्ध सागर दोआब को चेनाब नदीमा किनारमा पर्छ । यो जिल्लाले कुल क्षेत्रफल ६,२९१ वर्ग किलोमिटर ओगटेको छ भने  पूर्वीदेखि पश्चिम सम्म ८८ किलोमिटर छ भने उत्तर देखि दक्षिण सम्म ७२ किलोमिटरमा फैलिएर रहेको छ ।
शिक्षा
अलिफ अलानले सार्वजनिक गरेको पाकिस्तानको जिल्ला शिक्षा बरियता क्रममा लैय्या जिल्ला शिक्षा अङ्क ६६.७६ र सिकाइ अङ्क ७०.८ का साथ ३८ अौँ स्थानमा रहेको छ । यस जिल्लाको पढाइ अङ्क ६५.१३ छ भने स्कुल पुर्वाधार अङ्क ९४.३८ जुन उच्च छ र देशकै १८ अौँ स्थानमा पर्न सफल भएको छ । यस तथ्याङ्कका अनुसार लैय्या जिल्लाको विद्यालयहरूमा सुद्घ पिउने पानी, विद्धुत, चर्पीको राम्रो व्यवस्था रहेको छ । एक तथ्याङ्कले देखाए अनुसार सरकार विद्यालयका विद्यार्थीको मनोबल र क्षमता निजी विद्यालयमा पढ्ने विद्यार्थीको भन्दा कम पाइएको छ । निजी विद्यालयमा उच्च मासिक सुल्क भएका कारण सरकारी विद्यालयमा पढ्ने विद्यार्थीहरू निजी विद्यालयमा पढ्न जान सकेका छैनन् ।
जनशाङ्खिकि
सन् १९९८ को राष्ट्रिय जनगणना अनुसार यस जिल्लाको जनसङ्ख्या दुई मिलियन रहेको छ । १९०२-३ को अन्तमा दस वर्षको अवधिमा प्रति व्यक्ति आय ९९०० रुपैया रहेको थियो भने खर्च १,०१,०० रहेको थियो । सन् २०११ को जिल्ला जनगणना अनुसार मुस्लिम जनसङ्ख्या अहिलेसम्मकै सबैभन्दा ठूलो धार्मिक समूह हो जसको जनसङ्ख्या ९८.८% त्यसपछि इसाइ रहेको छ जुन मुश्किलले १-१.५% आबादीमा रहेको छ र समान रूपमा शहरी र ग्रामीण इलाका स्थानहरु मा फैलिएको छ । १९९८ को जनगणना अनुसार जिल्लाको ६२% जनसङ्ख्या सिराइकी पहिलो भाषाको रूपमा बोल्छन् भने पञ्जाबी ३३% र उर्दू ३.१% मानिसहरूले बोल्छन् ।
धनेन्द्रबहादुर सिंह
धनेन्द्र बहादुर सिंह एक नेपाली न्यायाधीश थिए जसले २०४२/०८/२६ देखि २०४८/०८/२०सम्म नेपालको सातौ प्रधानन्यायाधीशको रूपमा काम गरेका थिए। उनलाई नेपालका तत्कालीन राजा वीरेन्द्रले नियुक्त गरेका थिए।
सन्दर्भ
[[
तिलागुफा नगरपालिका
तिलागुफा नगरपालिका कालीकोट जिल्लाको एक नगरपालिका हो।
नेपालको एघारौँ राष्ट्रिय जनगणना २०६८ अनुसार तिलागुफा नगरपालिकाको कुल जनसंख्या १५, ७६६ छ।
चाउ एन लाई
चाउ एन लाइ (周恩来, जन्म: ५ मार्च १८९८; मृत्यु: ८ जनवरी १९७६), जनवादी गणतन्त्र चीनका प्रथम प्रधानमन्त्री थिए जसले अक्टोबर १९४९ देखि जनवरी १९७६ सम्म प्रधानमन्त्रीको पद सम्हालेका थिए। चिनियाँ कम्युनिष्ट पार्टीका सर्वोच्च नेता माओ त्से तुङ्को नेतृत्वमा कम्युनिष्ट पार्टीले चीनको कब्जामा  उनले लिएको भूमिका खेले र त्यसपछि चीनको विदेश नीति र आर्थिक विकासको क्षेत्रमा महत्वपूर्ण भूमिका खेले। उनी सन् १९४९-१९५८ को अवधिमा चीनका विदेश मन्त्री थिए। उनी १९७२ मा अमेरिकी राष्ट्रपति रिचर्ड निक्सनको चीन भ्रमण र त्यसपछि चिनियाँ-अमेरिकी सम्बन्ध सुधारको लागि भूमिका खेले। भारत, ताइवान, सोभियत संघ र भियतनामसँगको कटु सम्बन्धमा विदेश नीति बनाउन पनि झोउले महत्वपूर्ण भूमिका खेलेका थिए।
चीनको सांस्कृतिक क्रान्तिको समयमा उनले लाल गार्डको उपद्रो न्यूनीकरण गर्ने प्रयास गरेका थिए। चाउको निधन पछि हुआ गोफेङ प्रथम उपाध्यक्षको रुपमा उनको उत्तराधिकारी भएपनि, चा एन लाइका मित्र देङ शियाओ पिङ ग्याङ अफ फोलाई राजनैतिक रुपमा पन्छाउन सफल भए र १९७८ मा सर्वोच्च नेताको पद हासिल गरे।
सांस्कृतिक क्रान्ति
सांस्कृतिक क्रान्ति चलिरहँदाका प्रधानमन्त्री चाउलाई ‘ग्याङ अफ फोर’ ले माओको निर्देशन भन्दै दिनु दु:ख दिएको थियो ।
सन् १९६६ मा साँस्कृतिक क्रान्ति शुरु भएपछि पार्टी र सरकारमा प्रधानमन्त्री चाओको भूमिका गौण हुँदै गयो । उनी शक्तिहीन बने । माओ पत्नी चियाङ चिङ बलियो । चियाङले सुनको हरेक गतिविधिमा बाधा डाल्न थालिन् । चाउको माओ पत्नी चियाङ किङ (जो सांस्कृतिक क्रान्तिको प्रमुख शक्ति थिइन्) संग प्रतिद्वन्दी थियो। चियङले चाउ संगको दुश्मनी र व्यक्तिगत असम्मतिको कारणले चाउ कमजोर भएको बेलामा चोट पुर्याउने काम गरिन्। १९६८ मा चाउको धर्मपुत्र सुङ याङलाई लाल गार्डद्वारा यातना दिएर हत्या गरियो। रेनमिन विश्वविद्यालयको अण्डरग्राउण्ड तलामा लगेर उनको हत्या गरिएको थियो। चाउको धर्मपुत्री सुन वेइसीलाई चियाङ किङको निर्देशनमा पक्राउ गरियो र गुप्त कारागारमा यातना दिइयो। उनलाई पटक–पटक गार्डहरुलाई सुम्पन लगाइएको थियो, जहाँ सुन सामुहिक बलात्कारको शिकार बन्ने गर्थिन् । सात महिनासम्म अमानवीय यातना पाइन् । र, सन् १९६८ को अक्टोबर १५ मा जेलकै कोठामा उनको मृत शरीर फेला पर्यो। त्यसबेला पनि शरीरमा कुनै लुगा थिएन। हातखुट्टा सिक्रीले बाँधिएको थियो, हातको औंलामा पिन घोचिएको थियो । त्यतिबेला ४७ वर्षकी थिइन् ।
सुनको निधन भएको खबर सुनेपछि प्रधानमन्त्री चाओले पोष्टमार्टम गर्न आदेश दिए तर चियाङले हस्तक्षेप गरी लाश शीघ्र जलाउन लगाइन्। सुनका परिवार आउन नपाइकनै खरानी नदीमा बगाउन लगाइन्। सुनका पति जिन जेलमै थिए तर उनले सन् १९७५ मा मात्र पत्नीको मृत्यु भइसकेको खबर पाए । साँस्कृतिक क्रान्तिको अन्त्यतिर रिहा भए।
१९६८ मा नै जियाङले चाउलाई उनकै भाइलाई पक्राउ गर्न पक्राउ पुर्जीमा हस्ताक्षर गर्न बाध्य बनाए।
मृत्यु
चाउ लाई १९७२ नोभेम्बरमा पहिलो पटक ब्लाडर क्यान्सर भएको थाहा भएको थियो। चाउको चिकित्सक टोलीले उनको क्यान्सर उपचार गरे ठीक हुने सम्भावना ८०- ९० प्रतिशत रहेको रिपोर्ट पेश गरेको थियो, तर पार्टी का उच्च अधिकारीहरूको उपचारको लागि माओको अनुमति आवश्यक थियो। माओले "चाउ र उनको पत्नीलाई उपचारको बारेमा थाह नदिन, शल्यक्रिया हुन नदिन र थप उपचार नगर्न" आदेश दिए। चाउ एन लाइका स्वकिय सचिवका अनुसार, हेनरी किसिन्जरले उनको लागि अमेरिकाबाट क्यान्सर विशेषज्ञ पठाउने प्रस्ताव राखेका थिए, तर त्यो प्रस्ताव पनि अन्तिममा अस्वीकार गरियो। १९७४ यता, चाउको पिसाबमा रक्तस्राव देखियो। चाउ एन लाइको अवस्था जानेका चिनियाँ नेताहरूको दबाब पछि, माओले अन्त्यमा जुन १९७४ मा शल्यक्रिया गर्ने स्वीकृति दिए, तर त्यो ढिला भैसकेको थियो, उनको क्यान्सर अन्य अंगहरूमा फैलिसकेको थियो। अर्को वर्ष केही शल्यक्रिया गरियो तर आधा जसो शल्यक्रिया सफल भएन र क्यासरको ठीक भएन। चाउ अस्पतालमा उनका उप-प्रधानमन्त्री देङ सियाओ पिङ संगै बसेर महत्त्वपूर्ण मामिला सम्हालिरहेका थिए। १३ जनवरी १९७५ मा चौथो नेसनल पिपल्स कंग्रेस को पहिलो बैठकमा उनी आखिरी पटक सार्वजनिक रुपमा देखा परेका थिए, जहाँ उनले सरकारको कामको प्रतिवेदन पेश गरेका थिए। त्यसपछि उनी उपचारको लागि सर्वसाधारणको नजरबाट ओझेल भए। चाउ एन लाइको मृत्यु क्यान्सरबाट ०९:५७ मा ८ जनवरी १९७६ मा ७७ वर्षको उमेरमा भयो।
डोली भट्ट
डोली भट्ट (Dolly Bhatta, जन्म ११ जनवरी २००२, कञ्चनपुर, नेपाल) नेपाली महिला राष्ट्रिय क्रिकेट टोलीबाट खेल्ने नेपाली क्रिकेट खेलाडी हुन्।
हरिप्रसाद प्रधान
नेपालको पहिलो प्रधानन्यायधिश हरि प्रसाद प्रधान एक नेपाली न्यायाधीश थिए जसले २००८/०४/२६ देखि २०१३/०२/०७  र २०१८/०८/२९  देखि २०२०/०८/२९ बीच नेपालको पहिलो र तेस्रो प्रधानन्यायाधीश  रूपमा काम गरे। भक्तपुरका बासिन्दा रहेका  हरिप्रसाद प्रधान नेपालका प्रथम प्रधान न्यायाधीश हुन्।
गृहमन्त्री वीपी कोइरालाको अनुरोधमा उनलाई नेपाल बोलाएर प्रधान न्यायाधीश बनाइएको थियो। उनले २००८ साल साउन २६ गते शपथ ग्रहण गरे। उनी नेपालका पहिलो प्रधानन्यायाधीश थिए जसले दुई कार्यकालका लागि पद ओगटेका एकमात्र न्यायाधीश थिए।
नले नेपालमा वकालती प्रणाली सुरु गरेका थिए । त्यस समयमा वकालत सम्बन्धी कुनै कानुन थिएन । अदालतको १६ नम्बर अनुसार मान्छेहरु बहस वकालत गदर्थे । तर हरि प्रसाद प्रधानले आफ्नो पालादेखि नै वकालतीलाई एउटा प्रतिष्ठित पेशा र व्यसायका रूपमा अघि बढाएका थिए । उनी देशका महिला वकिलहरूलाई अनुमति दिने प्रधानन्यायाधीश   थिए।
शैलेश लोढा
शैलेश लोढा एक भारतीय अभिनेता, कमेडियन र लेखक हुन् । उनी जुलाई १९८४ देखि भारतको सबैभन्दा लामो चलेको धारावाहिक तारक मेहता का उल्टा चश्मा मा, तारक मेहता (एक वास्तविक जीवन गुजराती स्तम्भकार) को भूमिका खेल्नका लागि जानिन्छन्।
व्यक्तिगत जीवन
शैलेश लोढा को जन्म राजस्थान को जोधपुर शहर मा १५ जुलाई १९६९ मा भएको थियो । उनी एक हास्य अभिनेता र लेखक हुन् । तारक मेहता का उल्टा चश्मा बाहेक उनी वाह वाह क्या बात है मा देखिएका थिए । लोढ़ाले धेरै यात्रा गरे । उनको आमाले पढाईलाई माया गर्थे र हिन्दी भाषामा राम्रो पकड गर्नुभएको थियो। नौ वर्षको उमेरमा लोढ़ालाई "बाल कवि" भनिन्थ्यो। उनी एक कार्यालयको काम गर्थे तर उनलेआफ्नो जुनून पछ्याउन छोडिदिए र कविता लेख्न थाले ।
गुरुडोङ्गमर ताल
गुरुडोङ्गमर ताल भारतको सिक्किम राज्यको उत्तरी सिक्किम जिल्लामा अवस्थित एउटा ताल हो। यो ताल समुद्र सतहबाट ५,४३० मिटर (१७,८०० फिट) को उचाइमा अवस्थित छ। यो ताल हिन्दू र बौद्ध धर्मावलम्बीहरूको लागि पवित्र मानिन्छ। ८औँ शताब्दीमा तालको भ्रमण गरेका तिब्बती बौद्ध धर्मको स्थापनाकर्ता बौद्ध धर्मगुरु पद्मसम्भव जसलाई गुरु रिन्पोछेको नामले पनि चिनिन्छ, उनकै नाउँमा यो तालको नामकरण गरिएको छ।
वर्णन
हिन्दू र बौद्धहरू बीच लोकप्रिय यो ताल सिक्किमको पवित्र तालहरू मध्ये एक मानिन्छ। समुद्री सतहबाट १७,८०० फिटको उचाइमा रहेको यो ताल गान्तोकबाट १९० किलोमिटर टाढा छ। धार्मिक किम्बदन्ती अनुसार यो विश्वास गरिन्छ कि यो ताल सधैँ हिउँले जमेको थियो र यो क्षेत्रमा खानेपानीको अभाव थियो। जब गुरु पद्मसम्भव यसै तालको बाटो भएर यहाँ पुगे, यस ठाउँका स्थानीय जनताले उनलाई पानीको व्यवस्था गर्न भनेका थिए। जनताको यो समस्याको समाधान गर्नको लागि गुरुले तालको एक भागलाई छोएपछि तालको पानी पग्लिएको विश्वास गरिन्छ। हिउँदमा समेत तालको सो भागमा पानी जम्दैन। यो तालको भ्रमण गर्न आन्तरिक तथा बाह्य पर्यटकहरू आउने गर्छन्।
कैलारी गाउँपालिका
कैलारी गाउँपालिका कैलाली जिल्लाको ६ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार कैलारी गाउँपालिकाको कुल जनसंख्या ४७,९८७ छ।
अमाल सिल्भा
संपथवाडुगे रोहिता सिल्भा (Amal Silva, जन्मः १२ डिसेम्बर १९६०, मोरातुवा, श्रीलङ्का) एक पूर्व श्रीलङ्काका क्रिकेट टिमका खेलाडी हुन । उनले सन् १९८३ देखि १९८८ सम्म ९ टेस्ट र २० एक दिवसिय खेल खेलेका थिए । उनी टिमका विकेटकिपर तथा वाया हातबाट बल गर्ने खेलाडी साथै श्रीलङ्काको लागि शुरूवात पंत्तीमा खेल्ने खेलाडी हुन् ।
शिक्षा
अमाल सिल्वाले प्रिंस आँफ वेल्स क्याम्पस र सेन्ट पिटर क्याम्पसमा आफ्नो शिक्षा पूरा गरेका थिए ।
अन्तर्राष्ट्रिय क्रिकेट खेल जीवन
अमाल सिल्वाले अन्तराष्ट्रिय क्रिकेटमा पेशागत जीवनको शुरूवात सन् १९८३ को मार्च ११ देखि टेस्ट खेलबाट गरेका थिए । उनको पहिलो खेल न्युजिल्याण्डको विरूद्ध खेलेका थिए । सन् १९८४ मा एलभिस घाइते भए पश्चात सिल्भाले इङ्ल्यान्डको खेलमा सामेल भएका थिए । उनको पहिलो टेस्ट खेल लड्समा उनले १०२ रन बनाएका थिए । यस प्रदर्शनको कारण उनले भारतसँगको अर्को टेस्ट खेलमा समेत सामेल गराइएको थियो । उनको पहिलो टेस्ट खेलमा उनले ९ क्याच समातेका थिए भने देश्रो टेस्टमा ८ क्याच समात्नुका साथै आफ्नो खेल जीवनको सर्वाधिक रन १११ समेत बनाउका थिए । उनले टेस्ट सिरिजमा २२ आउटको साथ खेल सम्पन्न गराएका थिए, जुन श्रीलङ्काको खेलको रेकर्ड समेत हो ।
टेस्ट खेलको खेल जीवन
अमाल सिल्वाले आफ्नो क्रिकेट खेल जीवनको शुरूवात टेस्ट खेलबाट गरेका थिए । उनले आफ्नो खेल जीवनमा ९ टेस्ट खेलहरू खेलेका थिए । जसमा उनले २५.२१ दरको औषतमा ३५३ रन बनाएका थिए । उनको खेल जीवनमा बनाएका ३५३ रनमा दुई वटा सय रन सामिल छ । उनको टेस्ट खेलमा सर्वाधिक १११ रकम बनाएका थिए । उनले विकेटकिपरको रूपमा ३३ क्याच र १ स्टम्प गरेका थिए ।
एक दिवसीय अन्तर्राष्ट्रि क्रिकेट खेल जीवन
अमाल सिल्वाले आफ्नो एक दिवसीय अन्तर्राष्ट्रिय क्रिकेट खेल जीवनको शुरूवा सन् १९८४ को न्यूजिल्याण्ड विरूद्धको खेलबाट गरेका थिए र अन्तिम खेल सन् १९८५ को अक्टोबर २५ को पाकिस्तान विरूद्धको खेल खेलेका थिए ।
उनले आफ्नो पूरै खेल जीवनमा कुल २० अन्तर्राष्ट्रिय क्रिकेट खेल खेले जसमा उने २२.०५ को औषत दरले ४४१ रन बनाएका थिए । उनले एक दिवसीय खेल जीवनमा कुनै सय रन बनाएन तर पचाँस रन भने ३ पटक बनाएका थिए । सिल्भाले विकेट किपरको रूपमा १७ क्याच र ३ स्टम्प गरेका थिए ।
बिन्दु रावल
बिन्दु रावल (Bindu Rawal, जन्म ११ जुन १९९६) नेपाली महिला राष्ट्रिय क्रिकेट टोलीबाट खेल्ने नेपाली क्रिकेट खेलाडी हुन्।
शास्वत धाम
शास्वत धाम वा सिजी मन्दिर नवलपुर जिल्लाको देवचुली नगरपालिकामा पर्ने दुम्कौलिमा अवस्थित रहेको छ। यो मन्दिर नवलपरासी जिल्लाकै एक प्रमुख मन्दिर हो। यस मन्दिर देवचुली नगरपालिकामा रहेको चौधरी उघोग ग्रामसँगै रहेको छ। पछिल्लो केही वर्षदेखि शास्वत धाम नवलपुर आउने हरेकको गन्तव्यको स्थल बन्ने गरेको छ। सिजी मन्दिर भनेर चिनीए पनि बास्तवमा सो मन्दिर श्री काञ्ची शङ्करा सदाशिव लिङ्गम्को नामले स्थापना गरिएको हो। यसको निर्माता चौधरी ग्रुप हो।
बिन्दु रावल
खेलजीवनको सुरूवात
उनले सन् २०१९ जनवरी १९ मा, चीन विरुद्ध टि २० (आई) अन्तर्राष्ट्रियमा पदार्पण गरेकी थिइन्।
शास्वत धाम
यस मन्दिरमा विशेषत बेलुकाको समयमा हेर्दा आनन्द र मन्दिरको सुन्दरता देख्न सकिन्छ। विभिन्न रङ्गका बत्तिले मन्दिरलाई थप आकर्षक बनाउने गर्दछ। यस मन्दिरमा एक स्थान हेर्दा फरक रङ्ग अर्को स्थानबाट हेदा अर्कै रङ्ग देखिने गर्दछ।
मन्दिरका बारेमा
पूर्वपश्चिम राजमार्ग देखि उत्तर तर्फ रहेको यस मन्दिरमा विशेष गरेर पुरातात्वीक धार्मिक कुराहरू डिजिटल लाइब्रेरि रहेको छ। मन्दिरका वरिपरी ताल र बिचमा मन्दिर भएकाले पनि मन्दिरलाई थप आकर्षित बनाएको छ। यो मन्दिर निकट भविष्यमानै विश्वभरका सनातन धर्म मान्नेहरूका लागि प्रख्यात तिर्थस्थलमा परिणत हुने देखिन्छ । मन्दिर वरीपरी मनमोहक वाटर फाउन्टेन रहेको यस मन्दिरलाई थप आकर्शीत बनाएको छ।
नेपालको मध्य भागमा रहेको मन्दिर पूर्वदेखि पश्चिमसम्मका सम्पूर्ण दर्शनार्थीहरूका लागि आकर्षणको केन्द्रका रूपमा स्थापित भएको छ। मन्दिर परिसरमा डिजिटल धार्मिक लाइब्रेरी र धार्मिक सूचना केन्द्रको व्यवस्था रहेको छ। यहीबाट देशभरका मठ मन्दिर, शक्ती पिठ र धर्महरूको जानकारी लिन सकिने व्यवस्था रहेको छ।
गुरूकुल विद्याश्रम
यो मन्दिर करिब चार विगाहा क्षेत्रफलमा फैलिएको छ र यो मन्दिर केवल अवलोकन गर्नका लागि मात्र नभइ गुरुकुलको लागि समेत मध्यनजर गरी यो मन्दिरमा विद्याश्रम समेत स्थापना गरिएको छ। यहाँ कक्षा ६ मा भर्ना लिएर संस्कृतका साथसाथै नेपाल सरकारद्वारा निर्धारित पाठयक्रमको पनि अध्ययन गर्ने व्यवस्था मिलाइएको छ। गुरुकुलमा आवासिय शिक्षाको व्यवस्था मिलाइएको छ। विद्यार्थीको खाने, बस्ने र लगाउने सम्पूर्ण खर्च चौधरी समूहले नै बेहोर्ने छ।
गारो पहाड
गारो पहाड भारतको मेघालयमा रहेको गारो-खासी पर्वत शृङ्खलाको एक भाग हो। यहाँ मुख्यतया गारो जातिको बसोबास रहेको छ। यो संसारको सबैभन्दा भिजेको ठाउँहरू मध्येको एक हो। यो पर्वत शृङ्खला मेघालय उपोष्णकटिबन्धीय वन पारिस्थितिक क्षेत्रको एक भाग समेत हो।
जनसाङ्ख्यिकी
गारो पहाडमा पाँच जिल्ला पर्दछन्। सन् २०११ को भारतको जनगणना अनुसार यस क्षेत्रको कुल जनसङ्ख्या ११,०३,५४२ रहेको छ। प्रायः बादलले ढाकिएको, टुरा शिखरको फेदमा अवस्थित र लगभग ७४,८५८ जनसङ्ख्या भएको तुरा यस क्षेत्रको सबैभन्दा ठूलो सहर हो। यस क्षेत्रभित्र वन्यजन्तु आरक्षहरू जस्तै बलफकरम राष्ट्रिय निकुञ्ज र नोकरेक राष्ट्रिय निकुञ्ज हुनुका साथै यहाँ प्राकृतिक चुनढुङ्गाका गुफाहरू (सिजु गुफा– एसियाको सबैभन्दा लामो गुफा) रहेका छन्। यी स्थानहरू प्राकृतिक वनस्पति र जीवजन्तुहरूको समृद्ध भण्डार र लोपोन्मुख जनावरहरूको शरणस्थान हुन्।
मुख्य स्थानहरू
गारो पहाड र वरपरका स्थानहरूभित्र रहेका मुख्य पर्यटकीय स्थलहरू निम्नानुसार रहेका छन्:
साबुन
शरिर, कपडा, भाँडाकुँडा आदिको मयल धुन प्रयोग हुने बोसोबाट बनेको ईटा जस्तो टुक्रो नै साबुन हो |
बोसो
खसी, बाख्रा काट्दा तपाईँहरूले देख्नु भएको होला सेतो रंगको मासु पनि निस्किन्छ, हो त्यै हो बोसो भनेको | यो हातले सजिलै लुछिने खालको हुन्छ |
मानवशास्त्रीय मूल्य सिद्धान्त
अर्थशास्त्री, नैतिक शास्त्री आदीले परम्परागत रूपमा प्रयोग गर्ने मूल्य सिद्धान्तलाई यस मानवशास्त्रीय मुल्य सिद्धान्तले अझ विस्तार गर्न प्रयास  गरेको छ। प्रायः एडम स्मिथ, डेभिड रिकार्डो, जोन स्टुअर्ट मिल, कार्ल मार्क्सद्वारा प्रतिपादन गरिएको सिद्धान्तहरूलाई अझ बिस्तार गर्ने प्रयास यसमा गरिन्छ। सामान्यतया सामाजिक, राजनीतिक, संस्थागत र ऐतिहासिक परिप्रेक्ष्यमा विभिन्न फरक सिद्धान्तहरूको एक समष्टिगत र विस्तृत  रूपमा मानवको आर्थिक व्यवहारको अध्ययन हुन्छ।
उदाहरणको लागि मार्सेल माउस र ब्रोनिसवा मालिनोव्स्कीले समाजमा उपभोग नभै घुम्ने वस्तुहरूको बारेमा लेखेका छन्। जर्जस बटाइलले समाजमा उपभोग नै नभई नष्ट हुने वस्तुहरूको बारेमा लेखेका छन्। ब्रुस ओभेन्सले प्रसार पनि नहुने र उपभोग पनि नहुने बस्तुको मूल्यको बारेमा कुरा गरेका छन् जस्तै: सुनको भण्डार, भण्डार गरिएको चित्रकला, पारिवारिक विरासत आदी।
घिर्नी
पाङ्ग्राको परिधिमा खाल्डो बनाई डोरि बेरेर कुनैपनि बस्तुलाई माथी उठाउन प्रयोग गरिने एक प्रकारको सरल यन्त्रलाई घीर्नी भनिन्छ ।
यो सरल यन्त्रको प्रयोगले थोरै ईफोर्ट(बल)ले पनि धेरै तौल भएको लोड सजिलै उठाउन सकिन्छ ।
आकार प्रकार र यसको कार्य अनुसार सामान्यतया घीर्नी २ किसिमका हुन्छ्न् :
चुरे गाउँपालिका
चुरे गाउँपालिका कैलाली जिल्लाको ६ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार चुरे गाउँपालिकाको कुल जनसंख्या १८, ९२३ छ।
पाङ्ग्रा र बिँड
सामान्यतया पाङ्ग्रामा बिंड जोडि बनाइएको कुनैपनि कार्य गर्न सहज बनाउने एक प्रकारको सरल यन्त्रलाई पाङ्ग्रा र बिंड भनिन्छ ।
जस्तै: लुगा सिउने कलको ह्यान्डल, धागो बेर्ने लट्टाई, चर्खा आदि ।
कयिन र हाबिल
बाइबलको उत्पत्तिको पुस्तकमा कयिन र हाबिल आदम र इभका पहिला दुई छोरा थिए।  कयिन जेठो थिए र हाबिल कान्छो थिए। कयिन किसान थिए र हाबिल गोठाले थिए। दुवै भाइले परमेश्वरलाई आफ्नै उत्पादनबाट केही बिलादान दिए तर परमेश्वरले हाबिलको बलिदानलाई बढी मन पराए। त्यसैले कयिनले हाबिलको हत्या गरे। परमेश्वर पछि कयिनलाई सराप दिए।
छ्ड्के सतह
किनैपनि कार्य गर्न सजिलो होस् भन्ने उद्देश्यले प्रयोग गरिने छड्के पारेर राखिएको एक सरल यन्त्रलाई छ्ड्के सतह भनिन्छ । जस्तै: भर्र्याङ्, उकालो बाटो, तेर्साएर राखिएको काठको फलेक आदि छ्ड्के सतहको केहि उदाहरण हुन् ।
छड्के सतहको प्रयोगले कुनैपनि बस्तुलाई माथि उठाउन सजिलो हुन्छ । सतहलाई जति छड्के पारेर राख्यो त्यति नै बस्तुलाई माथी उठाउन सजिलो हुन्छ, थोरै बल लाग्छ ।
नेपालको संविधान २०७२
नेपालको संविधान २०७२ नेपालको विद्यमान संविधान हो। यो नेपालको तत्कालीन 'संविधान सभा'ले बनाएको हो। यो जनताका प्रतिनिधिले पारित गरेको पहिलो र नेपालको सातौँ संविधान हो। संविधान सभाको दोश्रो निर्वाचनबाट निर्वाचित संविधान सभाले २०७२ साल भदौ ३० गते यो संविधान दुई-तिहाई भन्दा बढी मतले पारित गरेको हो। साथै नेपालकै इतिहासमा जनता माझ गएर मस्यौदा तयार गरिएको यो पहिलो र विश्वको सबैभन्दा पछिल्लो संविधान हो। नेपालको तराई क्षेत्रका जिल्लाहरूमा यस विरुद्ध आवाज उठाइएता पनि गणक पूरक संख्या पुराएर यो संविधान दुइतिहाई (नब्बे प्रतिशतभन्दा बढीको) बहुमतमा राष्ट्रपतिबाट घोषणा गरिएको हो।  यो संविधान २०७२ असोज १ गते संविधानसभाका बहुमत सदस्यहरूबाट हस्ताक्षर भएपछि सभाध्यक्षबाट प्रमाणित गरिएको थियो। तराईको जिल्लाहरूमा कालोदिन भनि विरोध भएतापनि संविधान २०७२ असोज ३ गते  नेपालका राष्ट्रपति रामवरण यादवले नेपालको संविधान २०७२ मा हस्ताक्षर गर्दै संविधान जारी भएको घोषणा गरी लागू गरिएको हो। यस संविधानमा ३५ भाग ३०८ वटा धारा र ९ वटा अनुसूचीहरू रहेका छन्। संविधानले नेपाललाई  धर्म निरपेक्ष राष्ट्र घोषणा गर्नुका साथै पहिलो पटक संघीय मुलुकको रुपमा स्थापित गरेको छ ।
प्रस्तावना
नेपालको संविधानको प्रस्तावनामा निम्नानुसार उल्लेख गरिएको छः
नेपालीमा:
" हामी सार्वभौमसत्तासम्पन्न नेपाली जनता;
नेपालको स्वतन्त्रता, सार्वभौमिकता, भौगोलिक अखण्डता, राष्ट्रिय एकता, स्वाधीनता र स्वाभिमानलाई अक्षुण्ण राखी जनताको सार्वभौम अधिकार, स्वायत्तता र स्वशासनको अधिकारलाई आत्मसात् गर्दै;
राष्ट्रहित, लोकतन्त्र र अग्रगामी परिवर्तनका लागि नेपाली जनताले पटक– पटक गर्दै आएका ऐतिहासिक जन आन्दोलन, सशस्त्र संघर्ष, त्याग र बलिदानको गौरवपूर्ण इतिहासलाई स्मरण एवं शहीदहरू तथा बेपत्ता र पीडित नागरिकहरूलाई सम्मान गर्दै;
सामन्ती, निरंकुश, केन्द्रीकृत र एकात्मक राज्यव्यवस्थाले सृजना गरेका सबै प्रकारका विभेद र उत्पीडनको अन्त्य गर्दै;
बहुजातीय, बहुभाषिक, बहुधार्मिक, बहुसांस्कृतिक तथा भौगोलिक विविधतायुक्त विशेषतालाई आत्मसात् गरी विविधताबीचको एकता, सामाजिक सांस्कृतिक ऐक्यबद्धता, सहिष्णुता र सद्भावलाई संरक्षण एवं प्रवर्धन गर्दै; वर्गीय, जातीय, क्षेत्रीय, भाषिक, धार्मिक, लैंगिक विभेद र सबै प्रकारका जातीय छुवाछूतको अन्त्य गरी आर्थिक समानता, समृद्धि र सामाजिक न्याय सुनिश्चित गर्न समानुपातिक समावेशी र सहभागितामूलक सिद्धान्तका आधारमा समतामूलक समाजको निर्माण गर्ने संकल्प गर्दै;
जनताको प्रतिस्पर्धात्मक बहुदलीय लोकतान्त्रिक शासन प्रणाली, नागरिक स्वतन्त्रता, मौलिक अधिकार, मानव अधिकार, बालिग मताधिकार, आवधिक निर्वाचन, पूर्ण प्रेस स्वतन्त्रता तथा स्वतन्त्र, निष्पक्ष र सक्षम न्यायपालिका र कानूनी राज्यको अवधारणा लगायतका लोकतान्त्रिक मूल्य र मान्यतामा आधारित समाजवादप्रति प्रतिबद्ध रही समृद्ध राष्ट्र निर्माण गर्न;
सङ्घीय लोकतान्त्रिक गणतन्त्रात्मक शासन व्यवस्थाको माध्यमद्वारा दिगो शान्ति, सुशासन, विकास र समृद्धिको आकांक्षा पूरा गर्न संविधान सभाबाट पारित गरी यो संविधान जारी गर्दछौँ। "
भाग–१ प्रारम्भिक
(१) संविधान मूल कानुन (२ )सर्वभौमसत्ता र राज्यकीयसत्ता (३) राष्ट्र (४) नेपाल राज्य (५) राष्ट्रीय हित (६) राष्ट्र भाषा (७) सरकारी कामकाजको भाषा (८) राष्ट्रीय झण्डा (९) राष्ट्रीय गान इत्यादि
भाग–२ नागरिकता
(१०) नागरिकताबाट बञ्चित नगरिने (११) नेपाली नागरिक ठहर्ने (१२) वंशीय आधार तथा लैङ्गिक पहिचान सहितको नागरिकता (१३) नागरिकता प्राप्ति, पुनः प्राप्ति र समाप्ति (१४) गैर आवासिय नागरिकता प्राप्त गर्न सकिने (१५) नेपाली नागरिकता सम्बन्धि अन्य व्यवस्था
भाग-३ मौलिक हक र कर्तव्य
(१६) सम्मानपुर्वक वाच्न पाउने हक (१७) स्वतन्त्रताको हक (१८) समानताको हक (१९) सञ्चारको हक (२०) न्याय सम्बन्धी हक (२१) अपराध पीडितको हक (२२) यातना विरूद्धको हक (२३) निवारक नजरबन्द विरूद्धको हक (२४) छुवाछुत र भेदभाव विरूद्धको हक (२५) सम्पत्तिको हक (२६) धार्मिक स्वतन्त्राको हक (२७) सूचनाको हक (२८) गोपनीयताको हक (२९) शोषण विरूद्धको हक (३०) स्वच्छ वातावरणको हक (३१) शिक्षा सम्बन्धी हक (३२) भाषा र संस्कृतिको हक (३३) रोजगारको हक (३४) श्रमको हक (३५) स्वास्थ्य सम्बन्धी हक (३६) खाद्य सम्बन्धी हक (३७) आवासको हक (३८) महिलाको हक (३९) बालबालिकाको हक (४०) दलितको हक (४१) ज्येष्ठ नागरिकको हक (४२ )सामाजिक न्यायको हक (४३) सामाजिक सुरक्षाको हक (४४) उपभोक्ताको हक (४५) देश निकाला विरुद्धको हक (४६) संबैधानिक उपचारको हक (४७) मौलिक हकको कार्यन्यायन (४८) नागरिकका कर्तब्य
भाग–४ राज्यका निर्देशक सिद्धान्त, नीति तथा दायित्व
(
भाग–५ राज्यको संरचना र राज्य शक्तिको बाँडफाँड
(५६) राज्यको संरचना (५७) राज्य शक्तिको बाँडफाँड (५८) अविशिष्ट अधिकार (५९) आर्थिक अधिकारको प्रयोग (६०) राजश्व स्रोतको बाँडफाँड
भाग–६ राष्ट्रपति र उपराष्ट्रपति
(६१) राष्ट्रपति (६२) राष्ट्रपतिको निर्वाचन (६३) राष्ट्रपतिको पदावधि (६४) राष्ट्रपतिको योग्यता (६५) राष्ट्रपतिको पद रिक्त हुने अवस्था (६६) राष्ट्रपतिको काम, कर्तव्य र अधिकार (६७) उपराष्ट्रपति (६८) उपराष्ट्रपतिको पद रिक्त हुने अवस्था (६९) उपराष्ट्रपति सम्बन्धी अन्य व्यवस्था (७०) राष्ट्रपति र उपराष्ट्रपति फरक फरक लिङ्ग वा समुदायको हुने (७१) राष्ट्रपति र उपराष्ट्रपतिको सपथ (७२) राष्ट्रपति र उपराष्ट्रपतिको पारिश्रमिक तथा सुबिधा (७३) राष्ट्रपति र उपराष्ट्रपतिको कार्यालय
भाग–७ सङ्घीय कार्यपालिका
(७४) शासकीय स्वरूप (७५) कार्यकरणी अधिकार (७६) मन्त्रीपरिषद गठन (७७) प्रधानमन्त्री तथा मन्त्रीपरिषद रिक्त हुने अवस्था (७८) सङ्घीय संसदको सदस्य नभाको व्यक्ति मन्त्री हुने (७९) प्रधानमन्त्री र मन्त्रीको पारि श्रमिक तथा अन्य सुविधा (८०) शपथ (८१) राष्ट्रपतिलाई जानकारी दिन (८२) नेपाल सस्कारको कार्य सञ्चालन
भाग - ८ सङ्घीय व्यवस्थापिका
(८३) सङ्घीय व्यवस्थापिका (८४) प्रतिनिधि सभाको गठन (८५) प्रतिनिधि सभाको कार्यकाल (८६) राष्ट्रीय सभा को गठन र सदस्यहरूको पदावधि (८७) सदस्यको लागि योग्यता (८८) शपथ (८९) स्थानको रिक्तता (९०) सदस्यताको लागि अयोग्यता सम्बन्धी निर्णय (९१) प्रतिनिधि सभाको सभामुख र उपसभामुख (९२) राष्ट्रीय सभाको अध्यक्ष र उपाघ्यक्ष (९३) अधिवेशन आहवन र अन्त्य (९४) गण पूरक संख्या (९५) राष्ट्रपतिबाट सम्बोधन (९६) उपप्रधानमन्त्री, प्रधानमन्त्री, राज्य मंत्री र सहायक मन्त्रीले दुबै बैठकमा भाग लिन पाउने (९७) समितिको गठन (९८) सदस्यको स्थान रिक्त रहेको अवस्थामा सदनको कार्य सञ्चालन (९९) मतदान (१००) बिस्वासको मत र अबिस्वाशको प्रस्ताब सम्बन्धी व्यवस्था (१०१)महाअभियोग (१०२) अनधिकार उपस्थित भएमा वा मतदान गरेमा सजाय (१०३) विशेषाधिकार (१०४) कार्य सञ्चालन बिधि (१०५) बहसमा बन्देज (१०६) सङ्घीय संसधको महासचिब र सचिब (१०७) सङ्घीय संसदको सचिबालय (१०८) पारिश्रमिक
भाग–९ सङ्घीय व्यवस्थापन कार्यविधि
(१०९) सङ्घीय संसदको व्यवस्थापिकीय अधिकार (११०) बिधेयक प्रस्तुत गर्ने बिधि (१११) बिधेयक पारित गर्ने बिधि (११२) बिधेयक फिरता लिने (११३) बिधेयकमा प्रमाणीकरण (११४) अध्यादेश
भाग–१० सङ्घीय आर्थिक कार्यप्रणालि
(११५) कर लगाउन वा ऋण लीन नपाउने (११६) सङ्घीय संचित कोष (११७) सङ्घीय संचित कोष वा सङ्घीय सरकारी कोषबाट व्यय (११८) सङ्घीय संचित कोषमाथि व्ययभार (११९) राजस्व र व्ययको अनुमान (१२०) बिनियोजन ऐन (१२१) पूरक अनुमान (१२२) पेस्कि खर्च (१२३) उधारो खर्च (१२४) सङ्घीय आकस्मिक कोष (१२५) आर्थिक कार्य बिधि सम्बन्धी ऐन
भाग–११ न्यायपालिका
(१२६) न्याय सम्बन्धी अधिकार अदालतबाट प्रयोग हुने (१२७) अदालतहरू (१२८) सर्वोच्च अदालत (१२९) नेपालको प्रधान न्यायाधीस तथा सर्वोच्च अदालत्को नियुक्त र योग्यता (१३०) प्रधान न्यायाधीश तथा न्यायाधीश को सेवाका सर्त र सुविधा (१३१) प्रधान न्यायाधीश वा सर्वोच्च अदालत को न्यायाधीश को पद रिक्त हुने (१३२) प्रधान न्यायाधीश तथा सर्वोच्च अदालत को न्यायाधीश लाइनमा अन्य कुनै काम मा लगाउन नहुने (१३३) सर्वोच्च अदालत को अधिकार क्षेत्र (१३४) मुद्दा सार्न सक्ने (१३५) बहस,पैरवी गर्न नपाउने (१३६) प्रधान न्यायाधीश को जिम्मेवारी (१३७) संबैधानिक इजलास को गठन (१३८) बार्षिक प्रतिबेदन (१३९) उच्च अदालत (१४०) उच्च अदालत का मुख्य न्यायाधीश तथा न्यायाधीश को नियुक्त्ति र योग्यता (१४१) मुख्य न्यायाधीश तथा न्यायाधीश को सेवाका सर्त तथा सुबिधा (१४२) मुख्य न्यायाधीश वा न्यायाधीश को पद रिक्त हुने (१४३) मुख्य न्यायाधीश तथा न्यायाधीस लाई अन्य कुनै काममा लगाउन नहुने र सरुवा सम्बन्धी व्यवस्था (१४४) उच्च अदालत को अधिकार क्षेत्र (१४५) मुद्दा सार्न सक्ने (१४६) बहस र पैरवी गर्न पाउने (१४७) न्यायाधीश को जिम्मेवारी (१४८) जिल्ला अदालत (१४९) जिल्ला अदालत को न्यायाधीश को नियुक्ती, योग्यता तथा पारिश्रमिक र सेवाका अन्य सर्त (१५०) जिल्ला न्यायाधिशलाई अन्य कुनै काममा लगाउन नहुने र सरुवा समबन्धि (१५१) जिल्ला अदालतको अधिकारको क्षेत्र (१५२) विशिष्टीकृत अदालत (१५३) न्याय परिषद (१५४) न्याय सेवा आयोग (१५५) सेवाका शर्त र सुविधा सम्बन्धी व्यवस्था (१५६) प्रदेश न्याय सेवा आयोग सम्बन्धी व्यवस्था
भाग–१२ महान्यायाधिवक्ता
(१५७) महान्यायाधिवक्ता (१५८) महान्यायाधिवक्ता को काम कर्तव्य र अधिकार (१५९) बार्षिक प्रतिवेदन (१६०) मुख्य न्यायाधिवक्ता (१६१) सेवाका सर्त र सुबिधा सम्बन्धी व्यवस्था
भाग–१३ प्रादेशिक कार्यपालिका
(१६२) प्रादेशिक कार्यकाराणी अधिकार <br (१६३) प्रदेश सम्बन्धी व्यवस्था (१६४) प्रदेश प्रमुखको योग्यता (१६५) प्रदेश प्रमुख्को पद रिक्त हुने अवस्था (१६६) प्रदेश प्रमुखको काम,कर्तब्य र अधिकार (१६७) प्रदेश प्रमुख्को शपथ (१६८) प्रदेश मन्त्रीपरिषदको गठन (१६९) मुख्य मन्त्री तथा मन्त्रीको पद रिक्त हुने अवस्था (१७०) प्रदेश सभाको सदस्य नभएको व्यक्ति मन्त्री हुन सक्ने (१७१) मुख्यमन्त्री र मन्त्रीको पारिश्रमिक र अन्य सुबिधा (१७२) शपथ (१७३) प्रदेश प्रमुख लाई जानकारी दिने (१७४) प्रदेश सरकार को कार्य सञ्चालन
भाग- १४ प्रदेश व्यवस्थापिका
(१७५) प्रदेश व्यवस्थापिका (१७६) प्रदेश सभा को गठन <br (१७७) प्रदेश सभाको कार्यकाल (१७८) प्रदेश सभाको सदस्य का लागि योग्यता (१७९) प्रदेश सभाका सदस्य को शपथ (१८०) प्रदेश सभाका सदस्य को स्थान रिक्त हुने (१८१) प्रदेश सभाको सदयका अयोग्यता सम्बन्धी निर्णय (१८२) प्रदेश सभाको सभामुख र उपसभामुख (१८३) प्रदेश सभाको अधिबेशन आव्हान र अन्त्य (१८४) प्रदेश प्रमुखबाट सम्बोधन (१८५) प्रदेश सभाको गुण पुरक संख्या (१८६) प्रदेश सभाको मतदान (१८७) प्रदेश सभाको बिषेशाधिकार (१८८) विश्वासको मत र अविश्वासको प्रस्ताव सम्बन्धी व्यवस्था (१८९) मन्त्री, राज्यमन्त्री र सहायक मन्त्रीले प्रदेश सभाको बैठकमा भाग लिन (१९०) प्रदेश सभामा अनधिकार उपस्थित भएमा वा मतदान गरेमा सजाय (१९१) बहसमा बन्देज (१९२) सदस्यको स्थान रित्त रहेको अवस्थामा प्रदेश सभाको कार्य सञ्चालन (१९३) प्रदेश सभाले समिति गठन गर्न सक्ने (१९४) प्रदेश सभाको कार्य सञ्चालान विधि (१९५) प्रदेश सभाको सचिव र सचिवालय (१९६) पारिक्षमिक
भाग–१६ प्रादेशिक आर्थिक कार्यप्रणाली
(२०३) कर लगाउन वा ऋण लिन नपाइने (२०४) प्रदेश सन्चित कोष (२०५) प्रदेश संचीय कोष वा प्रदेश सरकारी कोषबाट व्यय (२०६) प्रदेश सन्चित कोषमाथि व्ययभार (२०७) राजस्व र व्ययको अनुमान (२०८) प्रदेश विनियिजन ऐन (२०९) पूरक अनुमान (२१०) पेश्की खर्च (२११) उधारो खर्च (२१२) प्रदेश आकस्मिक कोष (२१३) आर्थिक कार्यविधि सम्बन्धी ऐन
भाग–१८ स्थानीय व्यवस्थापिका
(२२१) स्थानीय तहको व्यवस्थापिकीय अधिकार (२२२) गाउँ सभाको गठन (२२३) नगर सभाको गठन (२२४) गाउँ सभा र नगर सभाको अध्यक्ष र उपाध्यक्ष (२२५) गाउँ सभा र नगर सभाको कार्यकाल (२२६) कानुन बनाउन सक्ने (२२७) गाउँ सभा र नगर सभा सम्बन्धी अन्य व्यवस्था
भाग–१९ स्थानीय आर्थिक कार्यप्रणाली
(२२८) कर लगाउन वा ऋण लिन नपाइने (२२९) स्थानीय सन्चित कोष (२३०) गाउँपालिका र नगरपालिका राजस्व र व्ययको अनुमान
भाग–२० सङ्घ, प्रदेश र स्थानीय तह वीच अन्तरसम्बन्ध
(२३१) सङ्घ, प्रदेश बीचको व्यवस्थापिकीय अन्तरसम्बन्ध (२३२) सङ्घ, प्रदेश र स्थानीय बीचको सम्बन्ध (२३३) प्रदेश-प्रदेश बीचको सम्बन्ध (२३४) अन्तर प्रदेश परिषद (२३५) सङ्घ, प्रदेश र स्थानीय स्थानीय तह वीचको (२३६) अन्तर प्रदेश व्यापार (२३७) सर्वोच्च अदालतको संवैधानिक इजलासको अधिकार क्षेत्रमा असर नपर्ने
भाग–२१ अख्तियार दुरुपयोग अनुसन्धान आयोग
(२३८) अख्तियार दुरुपयोग अनुसन्धान आयोग (२३९) अख्तियार दुरुपयोग अनुसन्धान आयोगको काम, कर्तव्य र अधिकार
भाग–२२ महालेखा परीक्षक
(२४०) महालेखा परीक्षक (२४१) महालेखा परीक्षकको काम, कर्तव्य र अधिकार
भाग–२३ सङ्घीय लोक सेवा आयोग
(२४२) लोक सेवा आयोग (२४३) लोक सेवा आयोगको काम, कर्तव्य र अधिकार (२४४) प्रदेश लोक सेवा आयोग सम्बन्धी व्यवस्था
भाग–२४ निर्वाचन आयोग
(२४५) निर्वाचन आयोग (२४६) निर्वाचन आयोगको काम, कर्तव्य र अधिकार (२४७) आवश्यक सहयोग गर्नु पर्ने
भाग–२५ राष्ट्रिय मानव अधिकार आयोग
(२४८) राष्ट्रिय मानव अधिकार आयोग (२४९) राष्ट्रिय मानव अधिकार आयोगको काम, कर्तव्य र अधिकार